Høland

Høland er en tidligere selvstendig kommune i Akershus fylke opprettet som Høland formannskapsdistrikt i 1837. 

Høland ble delt 1. januar 1905 da Setskog ble skilt ut som egen kommune. Høland hadde 4 928 innbyggere etter delingen. 

1. juli 1924 ble kommunen delt i to, og det var slutt på Høland som selvstendig kommune da Søndre og Nordre Høland ble etablert. Søndre Høland hadde 2 106 innbyggere, Nordre Høland 3 188. 

I dag inngår disse tidligere kommunene i Aurskog-Høland kommune.

Tidligere kommuner i Akershus
Aurskog-Hølands geografi
Kommuner opphørt i 1924
Norske kommuner etablert i 1838